Покана от братската група Разград
2025-05-10 - 2025-05-11
Любезни братя и сестри, тази година съборните дни са 10-11 май 2025 г.
Темата на събора е „Зърното на Любовта“
Мястото отново е в местността „Пчелина“ (посока Попово) – туристическа хижа „Пчелина“
Резервации за нощувки: хижа „Пчелина“ – нощувка 25лв.
Има възможност за палатки, за резервация: 0889170447
Хотелски комплекс „Диамант“ (близо до хижата)
Резервации Димо Локмаджиев, тел.: 0895035360
стая за двама или единична – 70лв
тройна – 35 лв. на човек
Организатори:
Ясен – 0878346655
Тотка – 0895467547
Деян – 0889211991

Бригада на Международния Братски Център, 10.05.2025 (събота)
2025-05-10 09:00 - 10:30 (Europe/Moscow)
Следващата събота (10.05.2025) пак ще има бригада на Международния Братски Център. До тогава всички материали ще са на обекта.
План за работа:
1. Обмазване отвори с видима армировка на монолитната конструкция
2.Монтаж на щурцове
2. Зидане – по проект
3. Обмазване с варо циментен разтвор
4. Почистване
5. Обезопасяване на обекта

Заповядайте на съботна творческа работилница „Цветни лъчи“
2025-05-10 11:00 - 13:00
Здравейте, приятели! 😇
На 10 май – събота, от 11.00 часа, заповядайте на съботна творческа работилница „Цветни лъчи“, на която ще имаме възможност да изработим слънце с шарени лъчи от прежда! 🌞🧶
Всички дечица и техните родители са добре дошли да чудосътворяваме заедно!
За по-малките от 7 години ще е необходима подкрепа от възрастен.
По време на работилничката ще се запознаем с основните цветове и техните послания, докато изработваме личното си слънце, което ще заредим с любов и светлина, за да ни дава сила, добрина и спокойствие, и в мрачните дни. 😊
@ЧудоСъТворения с Михаела, ви очаква:
на 10 май
от 11.00 часа
в къщата на Учителя,
на ул. Опълченска 66
Вход за работилницата: дарение по усмотрение и сърце, за къщата.❤️🏡
Планирайте, да бъдем заедно на двора в къщата на ул. Опълченска 66, заедно с вашите деца и внуци – всички са добре дошли
Руска Дучева

Среща на Творчески кръг "Слънчеви лъчи" и приятели. Темата е "Вдъхновение"
2025-05-16 18:00 - 19:00
Мили приятели,
Заповядайте на 16 май, петък, от 18.00 ч. в салона на БЦ, ул. “Ген. Щерю Атанасов” 2, София, за среща на Творчески кръг “Слънчеви лъчи” и приятели. Темата е “Вдъхновение”.
Ще бъде представена стихосбирката “Пеперуден прашец” от авторката Елена Гуджунова от Бургас, която е и илюстратор на книгата.
Следващата ни среща е на 30 май на същата тема “Вдъхновение”.
Добре дошли!
Мария Брайкова

IV Хоров фестивал „Да бъде Мир!“
2025-05-17 12:00 - 13:00
Лекция “Фир Фюр Фен” – духовна функция и мистично звучене.
12.08.2025 г. | 16:00 часа
На мястото на Учителя
Лектор: Георги Христов

Предлагам в Събота (24.05.2025г) да работим в Международния Братски Център.
2025-05-24
До тогава всички необходими материали ще са налични, включително и контейнер за строителни отпадъци.

План за работа:
1. Отливане на бетонни бордове на определени места под дограмата
2. Зидане по проект
3. Обмазване с варо циментен разтвор
4. Изхвърляне на строителни отпадъци в контейнер за стр. отпадъци
5. Качване на тухли до последния етаж (подготовка за зидане на коминни тела)
6. Обезопасяване на обекта
7. Почистване
Стефан Трифонов

XXXІІІ - ти събор на Бялото Братство - Мадара 24 - 26 май 2025 г.
2025-05-24 - 2025-05-26
Обични братя и сестри, каним ви на братски събор на Мадара от 24 до 26 май 2025 г.
Съборът е тридневен и е посветен на деня на светите братя Кирил и Методий, българската азбука, просвета и култура и славянската книжовност.
В програмата на събора са включени: посрещане на изгрева на мадарското плато с духовен наряд и паневритмия, прочит на Словото на Учителя, вечерни концерти в Голямата пещера, лекции и изложби, историческа разходка, събеседване за българската духовна история, срещи на четирите съвета, ако има инициатива от тяхна страна.. Очаквайте програмата за събора.
Възможностите за нощувка са: палатков лагер на платото над релефа Мадарски конник, къщи за гости в селата Мадара, Кюлевча, Калугерица, хотел Кирека и др.. Братският обяд ще е в хижа Мадарски конник. Местата в хижата за нощувка са заети.
Съборът се провежда в територията на НИАР Мадара, за което има пропускателен режим, само за участниците в събора е разрешено свободното преминаване, другите плащат такси.
За информация за събора: Атанас Атанасов 0896669765, Пламен Николов 0894932823
ПРОГРАМА
на XXXIII – ти събор на Бялото Братство – Мадара 24 – 26 май 2025 г.,
посветен на Деня на Светите братя Кирил и Методий, на българската азбука, просвета и култура и на славянската книжовност

Първи празничен съборен ден, събота – 24 май 2025г
5.50ч. Посрещане на изгрева на слънцето с духовен наряд и беседа.
Място: полянката до стъпалата над Мадарския конник
7.30ч. Паневритмия и празничен духовен наряд: „Отче наш” на старобългарски; “Химн на просветата“, “Химн на Великата душа“.
10.00ч. Споделена закуска.
11.00ч. Прочит на „Призвание към народа български”. Разходка из Свещената Мадара и събеседване на тема ”Изяви на българския дух”. Водещ: брат Атанас.
13.00ч. Братски обяд в хижа „Мадарски конник”.
14.30ч. Истории на братския живот. Свободно участие. Място:Манастирския комплекс.
16.00ч. Представяне на настолна “Игра на неслучайности” разработена по Пентаграма на Учителя. – Александър Асенов.
18.30ч. Вечерен празничен концерт в Голямата пещера в изпълнение на две цигулки и пиано: Йоана Стратева, Виделин Джеджев и Богдана Валентинова.
20.00ч. Вечерен духовен наряд.

Втори ден, неделя – 25 май 2025 г.
5.50ч. Посрещане на изгрева на слънцето с духовен наряд и беседа.
Място: полянката до стъпалата над Мадарския конник
7.30ч. Паневритмия
9.00ч. Споделена закуска
10.00ч. Неделна беседа. Място: над полянката за паневритмия
11.00ч. На сладки приказки със сестра Йоана
13.00ч.Братска трапеза в хижа „Мадарски конник”
14.30ч. Отпътуване с автобус за изложба в ХГ „Е.Карамихайлова” гр.Шумен
15.00ч. Посещение строежа на братския Молитвен дом в Шумен, ул. Порек 29
16.00ч.Музикално-поетичен рецитал за изложбата “Духовни Откровения” на Аннаел, с участието на Гиргина Гиргинова, Пламена Гиргинова и Владимир Попов. Място: ХГ ”Е.Карамихайлова” гр. Шумен
19.00ч. Вечерен концерт в Голямата пещера с музиката на Учителя. В изпълнение на Александър Асенов- пиано, Николай Димов – вокал.
Втора част: „Господи, колко Те обичам”. Изпълнители: Гиргина Гиргинови – сопран и Пламена Гиргинова – сопран, Владимир Попов – пиано
20.30ч. Вечерен духовен наряд

Трети ден, понеделник – 26 май 2025 г.
5.50ч. Посрещане на изгрева на слънцето с духовен наряд и беседа
7.30ч. Паневритмия
9.00ч. Споделена закуска
10.00. Прочит на рилска беседа. Среща на всички участници на тема: Подготовка за Лятната духовна школа за Рила – 2025г
11.30ч. Съобщения за предстоящи събития и край на събора с духовен наряд
12.30ч. Братска трапеза в хижа Мадарски конник
За информация: Атанас Атанасов 0896669765, Пламен Николов 0894932823
Шуменска братска група

III-ти събор на Бяло Братство - Петрич-Рупите - 25 май 2025 г.
2025-05-25
Програма
6:00 ч. Посрещане на изгрева на слънцето с духовен наряд и беседа.
Място- в ляво от черквата света Петка в храмов Комплекс – Ванга
7:30 ч. Паневритмия
9:00 ч. Споделена закуска
10:00 ч. Посещение на античния град Хераклея Синтика и беседа. За него пишат древни гръцки и латински автори, сред които Омир, Херодот и Тукидид. Намира се на 15 минути пеш от храмовия комплекс.
11:30 ч. Лекция с д-р Светла Балтова Тема – “Еволюция на съзнанието – астрологични съответствия.”
13:00 ч. Братски обяд
По желание посещение на духовно и живописно място св.Панталеймон с прекрасна гледка на река Струма и околностите. В зависимост от дневните температури.Разходката отиване и връщане трае около 2 часа.
По желание посещение на Света Богородица-Кожух планина-15 мин. пеша

КОНЦЕРТ - РЕЦИТАЛ | Шумен, 25 май
2025-05-25 16:00 - 17:30
КОНЦЕРТ – РЕЦИТАЛ
съпътстващ изложбата на Аннаел – „Духовни Откровения“
с участието на
ГИРГИНА ГИРГИНОВА, ПЛАМЕНА ГИРГИНОВА
и ВЛАДИМИР ПОПОВ
25 май 2025 от 16:00 часа
Художествена галерия „Елена Карамихайлова“ – Шумен

Събитие в Казанлък „Моята песен няма да затихне“
2025-05-27 18:00 - 19:00

Предлагам в Събота (31.05.2025г) да работим в Международния Братски Център
2025-05-31
Планът за работа е:
1. Изливане на бетонни бордове на определени места под дограмата
2. Почистване и обезопасяване на обекта
Стефан Трифонов

Приятели, тази събота и неделя, 31.05 и 01.06 заповядайте на Мястото на сестрите
2025-05-31 - 2025-06-01
Приятели, тази събота и неделя, 31.05 и 01.06 заповядайте на Мястото на сестрите да поработим в градината
Новата Луна ни поздравява и подсеща, че е подходящо време да насадим разсада. Имаме готовност за домати, краставички, тиквички, патладжан, магданоз, копър, билки.
Картофите вече са засадени и загърляни, салатките растат, репичките, ягодите зреят, лукът и чесънът вече са за бране.
Ако остане време и свободни сръчни ръце може да си оформим и алеите, като ги подчертаем с цветенца.
Ще имаме нужда и от познавачи на истинния правопис, за да си надпишем табелките в градината.
Времето също обещава да е с нас. Очакваме ви!

Събор град Луковит
2025-06-01
Фестивал „Изгрява слънцето“
1 юни 2025г
Поляната пред пещерата „Проходна“ (Очите на Бога) в село Карлуково.
Очаквайте още информация.
Координатор:
Надя Георгиева, тел.: 0899543765
Фестивал „Изгрява слънцето“
12 юли 2024г.
Слънчевата спирала на космическия танц на радостта Паневритмия днес се завъртя край мистичната пещера Проходна/Божиите Очи – Луковит, посветена на 160 години от земното раждане на Учителя.

Покана за Братска среща „Изворът на доброто“, с.Мърчаево, 2025 година
2025-06-01
Обични братя и сестри,
Обединена Братска група от с.Мърчаево,с.Владая и с.Рударци ви канят на 18та поредна братска среща на Бялото Братство, която ще се проведе на 01 юни 2025г./неделя/ в местността „Церова поляна“, ПП Витоша, над с.Мърчаево, с начало 9ч.
Срещата е посветена на Словото на Учителя П.К.Дънов и ще отбележи 18тия традиционен празник „Изворът на доброто“.
Програмата на срещата включва:
1. Духовен наряд с беседа от Словото на Учителя от 9ч.
2. Паневритмия в местността „Церова поляна“, ПП Витоша, над с.Мърчаево от 10ч. 3. Споделен Братски обяд от 12.00ч. – 14.00ч.
4. Спомени на братя и сестри за периода в с.Мърчаево м.01.1944 – м.10.1944г.
5. Следобедна Програма по избор:
-Планинска разходка до х.Еделвайс,ПП Витоша от 14.00-19.00ч. където е проведен събор на Бялото Братство през м.август 1944г. -Посещение в къщата музей на брат Темелко в с.Мърчаево след 15.00ч., в която е живял Учителя през периода януари – октомври 1944г. и където е изграден през 1944г. „Изворът на доброто“, четен е цикъла от беседи „Заветът на Любовта“ и където са записани записките – резюме на Словото на Учителя от бр.Боян Боев и бр.Борис Николов, редактирани по късно в книгата „Изворът на доброто“, издания на Издателство ББ.
Братската среща ще се проведе за всички последователи, ученици и гости на Общество Бяло Братство. Желаем на всички Здраве,Сила и Живот и в очакване да бъдем заедно в неделната среща.
За информация : бр. Венцислав Кунински, тел. 0888 741120

Представяне на книга и концерт
2025-06-03 18:30 - 19:30
Йоана Стратева – цигулка
Анна Каралашева – кампанула
Скъпи Души, каним ви на чудни музикални изпълнения от Йоана Стратева – цигулка и Анна Каралашева – кампанула, в съчетание с кратко представяне на новоиздадена книга на Йоанна Стратева: „Парченца от мозайката на живота“
Вход: ДарЕние
ЗАПАЗЕТЕ МЯСТО НА: 0897 819 319
03.06 (вторник) 18:30 часа
гр. София, ресторант Ердинче Изгрев
кв. Изгрев, ул. „Жолио Кюри“ 86

Концерт на хор „Гласове в хармония“ и хор „Дъга“ в Пловдив
2025-06-04 19:00 - 20:00
Концерт на хор „Гласове в хармония“ Мейн, САЩ
и
хор „Дъга“ Пловдив
04.06.2025 г. от 19 часа
Римския Стадион, Пловдив, ул. Христо Г. Данов
вход свободен

ПРАЗНИК НА БЕЗУСЛОВНАТА ЛЮБОВ - ПРАЗНИК НА СЛЪНЧЕВАТА СИСТЕМА
2025-06-07 - 2025-06-08
ПРАЗНИК НА БЕЗУСЛОВНАТА ЛЮБОВ
ПРАЗНИК НА СЛЪНЧЕВАТА СИСТЕМА
гр.Априлци, 7 и 8 юни 2025 година
Елате да играем паневритмия на поляните в сърцето на България.
Елате да се слеем с Любовта.
На петдесятница Духът Святи да изпълни сърцата ни с безгранична Любов и ние да я да разпострем над цялата Земя и над всички живи същества!
Да направим празник на безусловната Любов!
Ето и малките неща, които ще ни помогнат за това:
Събота, 7 юни 2025г:
Оживяване на десетте поляни. Да зарадваме добрите същества, които се грижат за тези свещенни места. На всяка поляна да изпеем песни, да отправим молитва за добруване и радост на Земята:
За Слънчевата, Меркуриевата и Марсовата поляни – тръгване в 8:15ч
За Венера, Лунна, Юпитерова, Сатурнова и Уранова поляни– тръгване в 8:00ч
За поляните Нептун и Плутон – тръгване в 7:45ч
Тръгването е от Слънчевата къща, ул. Ковашка 30, кв. Острец, гр.Априлци.
Ритуала на всяка поляна е около 15 минути.
След това всички се събираме на Светлата (Меркуриевата) поляна. За участниците, които ще пристигнат в Априлци в събота, тръгването за поляната е в 9:20ч от Слънчевата къща.
10:00ч – паневритмия на Светлата поляна
11:30ч – пеем песни заедно с хор Евера и хор Дъга
11:50ч – беседа от Учителя
13:30ч – обяд за всички гр.Априлци
15:00ч – беседа „Общуване с природата“ – Цонко Вълков ще разказва на деца и възрастни в малка зала на Народно читалище „Бъдеще 1894“
16:00ч – концерт „Любов и Светлина“ в Народно читалище „Бъдеще 1894”, кв.Острец, гр.Априлци
Участват:
детска вокална група „Цветчета“, гр.Априлци;
клуб за изучаване на народни хора „Русалии“, гр.Априлци;
хор Евера, гр.София;
хор Дъга, гр.Пловдив;
Тиферет.
Неделя, 8 юни 2025 година:
8:00ч – паневритмия на пет поляни едновременно, играят се 28-те упражнения:
За Нептун – тръгване в 6:45ч
За Венера и Уран – тръгване в 7:00ч
За Слънчевата, Меркуриевата и Марсовата – тръгване в 7:20ч
Тръгването е от Слънчевата къща, ул.Ковашка 30, кв.Острец, гр.Априлци
След изиграване на 28-те упражнения всички се събираме на Слънчевата поляна и играем Слънчеви лъчи и Пентаграм.
Пеем песни заедно с хор Евера и хор Дъга
Беседа „Добрата молитва и Дървото на живота“ от Константин Златев

Помислете коя поляна е вашата и заявете това. Нека да зарадваме всяка поляна.
Домакин на празника е Фондация „Радостта на Земята“. Прочетете за основния проект на фондацията .
Заявете участие в празника и отправяйте въпроси:
Зоя Пилева – 0887 290 979 и Марин Неделчев – 0877 595 105
Без страх и без тъмнина, с любов и светлина в Любовта безгранична!

ХХII-ри събор на Бялото Братство в Дупница, 8 юни 2025 г.
2025-06-08
8:00 ч. Духовен наряд с беседа от Словото на Учителя
8:30 ч. Паневритмия
10:00 ч. Споделена закуска
Място: Дренски рид /при Самотния бор/
12:00 ч. Концерт с класическа музика и музика от Учителя Петър Дънов
Място: Новата Общинска художествена галерия
За информация:
Анелия Костадинова: 0898 543855

„Черешов събор“ на 8 юни 2025 г. в Стара Загора
2025-06-08
Обични братя сестри,
Братската група от Стара Загора ви канят на традиционния „Черешов събор“
на 8 юни 2025г.
ПРОГРАМА
5.30ч.-6.00ч. Посрещане на изгрева на слънцето с кратък духовен наряд
Място: Парк „Аязмото“
6.00ч.-7.30ч. Паневритмия
Място: Парк „Аязмото“ – полянката за паневритмия
7.30ч.-8.00ч. Придвижване до братският център на ул. Сърнена гора 25.
8.00ч.-9.00ч. Закуска в братският център.
9.00ч.-10.30ч. Неделна беседа: ” Посрещане на любовта”
10.30ч.-12.00ч. Общо пеене с брат Симеон Симеонов
12.00ч.-13.00ч. Празничен братски обяд
13.00ч.-14.00ч. Лекция от сестра Варта на Тема: „Двама тихи титани в орбитата на
Учителя“
14.10ч.-15.30ч. С концерт-рецитал, ще представи своето творчество Петър Вангелов
15.40ч.–16.40ч. Запознаване с резултатите от работата на Комисия Паневритмия, водещ
д-р Антоанета Янкова
16.50ч.-17.00ч. Закриване

Творчески кръг "Слънчеви лъчи" и приятели на тема "Великият извор"
2025-06-13 18:00 - 19:00
Мили приятели,
Заповядайте на 13 юни, петък, от 18.00 ч. в салона на БЦ, ул. “Ген. Щерю Атанасов” 2, София, за среща на Творчески кръг “Слънчеви лъчи” и приятели на тема “Великият извор”.
Следващата ни среща е на 27 юни на същата тема.
Добре дошли!
Мария Брайкова

Паневритмия на Бонсови поляни в София - 14 юни 2025 г.
2025-06-14
Здравейте, светли приятели!
Пиша, за да ви съобщя, че и тази година ще организираме Паневритмия на Бонсови поляни. 😇🌀🙏
Каня всеки от вас, който има възможност и вдъхновение да се включи в Паневритмията на това вълшебно място с разкошна гледка.
Датата е 14.06.2025г (Събота) от 8:00 часа.☀️🪻🌿
Ще имаме радостта и честта да ни свирят любимите музиканти – Весето, Благи, Насето, Диди и надявам се прекрасната Маги. 🎻🎼🎵
ПРОГРАМА:
От 7:30 до 8:00 имаме технично време да се позиционираме на поляната и да си кажем наряд.
В 8:00 ч. започваме Паневритмията.
Играем до 09:20ч.
Завършваме отново с наряд.
След наряда ще се почерпим с лека закуска на полянката до към 10:30.
И след закуската, който има време и желание се отправяме към хижа Бонсови поляни, където паркираме колите и може да направим кратък преход до връх Дупевица. 🌳⛰️🌲
А може и просто да изпием по един чай на хижата. ☕
***
Давам кратки напътствия как се стига до мястото.
Посоката е Горна Баня и Хотел “На върха” на улица “Обзор № 71” (в Гугъл може да ви излезе и като ресторант “На върха”). Хотела се подминава (той е от ляво), продължавате още около километър напред и стигате до спирката на автобус 103. Самата спирка се казва “Кошарите”.
Колите се паркират на пътя срещу спирката на автобуса, където има малко уширение.

Това е знак малко преди спирката и точно срещу него е въпросното уширение за паркиране.

Уширението

Това е спирка “Кошарите” на автобус 103.

Веднага след таблото на спирката в дясно тръгвате по пътеката ще видите и тази табела, като ориентир.
Вървите по пътеката и след две-три минути ще видите зелена шатра и поляната.
Това са GPS координатите goo.gl/maps/oeuhHWRk7YagT2zS8
Ако някой не успява да се ориентира, най-добре да ми се обади, за да го посрещна. Контактите ми може да видите в края на поста. Сигурна съм, че ще се ориентирате по спрелите коли и най-вече чрез GPS координатите, които ще ви отведат точно на мястото за игра.
Благодаря ви! Очаквам ви с радост и се надявам да се съберем повече хора! (smiley)
Поздрави:
Бони Механдова
Тел: 0888109518

Най-сърдечно ви каним на ХXI събор на Братска общност – гр. Перник
2025-06-15
ПОКАНА
Любезни братя и сестри, мили приятели,
най-сърдечно ви каним на ХXI събор на Братска общност – гр. Перник, който ще се проведе на 15 юни 2025 г. в град Перник, на обичайното място на жасминовите полянки в Западния парк над града. Най-лесен ориентир за навигация е гр. Перник, ул. “Знеполе 16”.
Темата на събора:
ПАНЕВРИТМИЯТА – ЕДИНЕНИЕ И ДУХОВНО ИЗРАСТВАНЕ
Програмата включва:
5.50 ч. – Посрещане на изгрева на слънцето;
6 ч. – Духовен наряд и Слово от Учителя;
7 ч. – Упражнения;
8 ч. – Паневритмия;
9.30 ч. – Споделена закуска;
10.30 ч. – Разговор със сестра Йоана Стратева за единството в Паневритмията;
11.30 ч. – Музика от Учителя;
12.30 ч. – Братски обяд;
13.30 ч. – Разговор за Паневритмията с брат Николай Конакчиев;
16 ч. – Закриване на събора с песни и музика от Учителя.
Ще се радваме да споделим този ден с вас.
За нощувки:
1.Има възможност за разпъване на палатки до мястото на събора.
2.Хижа „Славей“ в близост до града, тел. 0884731438,
3.Хотел „Струма“, тел. 0882-909-069, 076-600-545
4.Хотел „Елит“, тел. 0766 09080, 0889 646 499
За информация:
Евелина Цветанова – 0894782018
Северина Витанова – 0898630207
Ели Иванова – 0897869888

Събор на Сините камъни 21-22 юни 2025 г.
2025-06-21 - 2025-06-22
Събор на Сините камъни 21-22 юни 2025 г.
Покана
Любезни братя и сестри, мили приятели,
братските групи на Сливен и Ямбол най-сърдечно ви каним на традиционния събор
на Сините камъни на 21 и 22 юни.
Тема на събора:
Просветителите – мост между времената.
събота 21.юни
05:30 ч. Посрещане на изгрева на Слънцето, Духовен наряд, Слово на Учителя.
07:30 – 08:45 ч. Упражнения и Паневритмия.
09:00 -10:00 ч. Споделена закуска
10:00 ч. Откриване на събора – Лекция на Силва Дончева – Хомеопатия от д-р Миркович до днес.
12:30 – 13:30 ч. Братски обяд
13:30 – 16,30 ч. Екскурзия до Куш бунар и Магнетичната поляна.
17:00 ч. документален филм за д-р Миркович в хотел Стелит
20:00 ч. Вечерен наряд.
неделя 22 юни
05:30 ч. Посрещане на Слънцето, Духовен наряд Слово на Учителя.
07:30 ч. Упражнения и Паневритмия
09:00 ч. Споделена закуска.
10:00 ч. Разговор с Йоана Стратева
11:00 ч. Димо Мичев – духовни методи за работа
13:00 ч. Братски обяд.
Координатор:
Димитрина Попова: +359889353238
За информация:
Радо 0889980414
За резервации в хижа Декотек:
Петър 0889667570

Слънчевата спирала стигна и до София
2025-06-21 07:00 - 08:00
Слънчевата спирала стигна и до София.
На 21.06., събота ще завъртим паневритмичното колело на полянката в Южен парк. Започваме точно в 7:00 с духовен наряд.
Очакваме ви!

Представяне на книгата “Хомеопатични статии” от Деян Пенчев
2025-06-21 17:00 - 18:00
Мили братя и сестри,
Каним ви на 21 юни (събота) от 17:00 ч. на представяне на книгата “Хомеопатични статии” от Деян Пенчев
ЗДРАВЕ И ДУХ
Ще научите за Учителя и хомеопатията, философските принципи, детоксикацията, лекарствата за остри случаи и травми и др.
Музикален поздрав – Божидар Симов, китара и Радослав Николов, флейта
гр. София, ул. “Чехов” 16А.
Заповядайте! Вход свободен

☀️ Мили приятели на Природна школа "Благодаря", каним ви на 22-ри юни при нас в с. Ярлово да отпразнуваме равноденствието
2025-06-22
🙆‍♂️ Ще бъдем част от мащабната инициатива “Слънчева спирала на Паневритмията” за поредна година.
🌻 Ще честваме точно 1 година от кръщенето на куполна зала “Акапела”
🎵 Ще се насладим на празничен и красив концерт за флейта и пиано с Мари Андонова и Боги Валентинова, който ще ни заведе на музикално пътешествие през копнежите и душевността на различни народи и епохи.
👨‍👦Децата ще имат възможност да се потопят в приказните занимания – Паневритмия за деца на Ефросина Ангелова
🥖 Ще месим и печем хляб от лимец и ръж с Иван
📢 Ще чуем и участваме в интересната работилница на Живко Стоилов за Степените на съзнанието, която ще ни помогне да си обясним много явления в обществото, в другите и в нас самите.
За желаещите ще има възможност и за лека разходка в буковите гори около нас до лечебното аязмо с параклисчето Св. Петка до него.🏡🌞
🕑 Програма:
🔸️ 9:00ч. Празнична Паневритмия
🔸️ 10:30ч. Чай
🔶️ 11:00ч на беседката – колективно и любимо на децата месене на хляб от лимец, в което всеки ще може да си омеси, нарече и изпече своята питка.
🔸️ 11:30ч. в зала “Акапела” – Паневритмия за деца с Ефросина Ангелова
🔸 ️13:00ч. Споделен обяд. Всеки по желание може да донесе нещо.
🔸 ️14:00ч. Празничен концерт “Музиката – път към Вечността”. С участието на Боги Валентинова (пиано) и Мари Андонова (флейта)
🔸 ️15:00ч. “Структури на съзнанието – как да ги разпознаваме?” – работилница с Живко Стоилов
❗Моля, преди да дойдете, прочетете правилата на Природна Школа “Благодаря”:
Нашите правила

🌎 Село Ярлово се намира на 30км от София, като се минава през Бистрица и Железница или Белчин.( През с. Чуйпетлово НЕ се минава!)
За да ни откриете, напишете “Дар Лимец” в навигацията.
🌸 Без резервации и билети. Събитията при нас винаги са се провеждали безвъзмездно. За нас е радост да работим на доброволчески принцип.
Добре дошли и до нови срещи!
🌐 За въпроси се обадете на Иван 0885458589
Благодарим ви 🙂

ПРАЗНИЧЕН НАРЯД ЗА 22 юни 2025 г.- ЛЯТНОТО СЛЪНЦЕСТОЕНЕ
2025-06-22
При изгрев слънце
1. Песен: Махар Бену Аба;
2. Добрата молитва;
3. Псалм 91 (с песен)
4. Молитва на Царството;
5. Песен:Киамет Зену;
6. Псалм 61;
7.Беседа: Единното и неделимото, ,22.06.1942.РБ
8. Песен: Берешит Ба
9. Формули:
Бог е Любов. Бог е Всемъдър. Бог е Всеблаг. /3пъти/
Вярата в която аз живея, ще внесе Божествена хармония в стремежите на моето сърце./3пъти/
Господи, да пребъде Твоят Дух на Любовта, Твоят Дух на Мъдростта и Твоят Дух на Истината в нашите сърца. /3пъти/;
10. Молитва на Благодарността;
11. Песен: Духът ми шепне това;
12. Формула на Бялото Братство
Нарядът е изготвен от братските групи на град Ямбол и град Сливен

Детски празник „Доброта, Творчество, Красота”
2025-06-27 - 2025-06-29

Творчески кръг "Слънчеви лъчи" и приятели на тема "Великият извор"
2025-06-27 18:00 - 19:00
Мили приятели,
Заповядайте на 27 юни, петък, от 18.00 ч. в салона на БЦ, ул. “Ген. Щерю Атанасов” 2, София, за среща на Творчески кръг “Слънчеви лъчи” и приятели на тема “Великият извор” с творческото участие на Жела Николова и Надя Табакова от Пловдив.
Следващия месец срещите ни ще бъдат на 11.07 и 25.07 на тема “Красотата на живота “.
Добре дошли!
Мария Брайкова

Братя и сестри, традиционната среща на връх Шипка ще бъде на 28.06.2025г.
2025-06-28
Братя и сестри, традиционната среща на връх Шипка ще бъде на 28.06.2025г.
Домакин е братска общност- гр. Казанлък.
Допълнително ще уточним програмата.
Лице за контакт: Тончо Попов
Тел.: 088 82 66 838
Весели празници и до нови срещи!
